Barack Obama

ʻO Barack Hussein Obama II  (ʻōlelo Hawaiʻi: Baraka Obama aiʻole Palaka ʻOpama) ka pelekikena kanahākūmāhā o ʻAmelika Hui Pū ʻia. ʻO ia ke kanaka ʻApelika-Amelika mua loa i lilo i pelekikena ma ia wahi.

 Ola mua 
Ua hānau ʻia ʻo Barack Obama i ka lā 4 ʻAukake, 1961 ma Kapiʻolani Medical Center ma Honolulu, Hawaiʻi. ʻO Barack Obama Makua lāua ʻo Ann Dunham nā inoa o kona mau mākua. No Nyang’oma Kogelo, Kenia mai kona makuakāne a no Wichita, Kanekaka mai kona makuahine.

Ma hope o kō Ann Dunham ʻoki male ʻana mai Barack Obama Makua, ua male ʻo ia iā Lolo Soetero a ua hele aku ʻo Barack keiki lāua ʻo Ann i ko Soetero one hānau ʻo ʻInidonesia ma ka makahiki 1967. Ua hele ʻo Barack i kekahi mau kula kūloko ma laila e like me St. Francis of Assisi School ma Jakarta. Ua hoʻi mai ʻo Barack i Hawaiʻi a ua noho ʻo ia me kona mau kūpuna, ʻo Madelyn lāua ʻo Stanley Dunham. Ua hele ʻo Barack i ke kula ʻo Punahou mai ka papa ʻelima a hiki i kona puka kula ma ka makahiki 1979.

 Nā kūmole 

Māhele:Pelekikena mai ‘Amelika Hui Pū ‘ia